# เมย์ เฟื่องอารมย์
ปทิดา กำเนิดพลอย (ชื่อเดิม: ศิกานต์ เจริญพาณิชย์; เกิด 21 พฤษภาคม พ.ศ. 2519) ชื่อเล่น เมย์ เป็นที่รู้จักในชื่อ เมย์ เฟื่องอารมย์ เป็นนักแสดง นางแบบ พิธีกร และผู้จัดละครชาวไทย ส่วนใหญ่มักรับบทเป็นนางร้าย เธอสมรสกับกรรชัย กำเนิดพลอย ซึ่งเป็นนักแสดงด้วยกัน มีบุตรสาวหนึ่งคน

 ประวัติ 
เมย์เกิดเมื่อวันที่ 21 พฤษภาคม พ.ศ. 2519 เป็นบุตรของนายจารึก เจริญพานิชย์ และนางรัตนา เฟื่องอารมย์ ชื่อ "เมย์ เฟื่องอารมย์" นี้เป็นชื่อในวงการบันเทิง โดยนำชื่อเล่นของเธอกับนามสกุลก่อนสมรสของแม่ "เฟื่องอารมย์" มาใช้เป็นชื่อทางการแสดง ทั้งนี้แม่ของเมย์ เป็นพี่สาวของ ชลิต เฟื่องอารมย์ และชรัส เฟื่องอารมย์ สำหรับด้านการแสดง เมย์ เข้าวงการด้วยการออกเทป อัลบั้มชื่อว่า May ค่ายเอ็มสแควร์   แต่ปัจจุบันได้มาเน้นด้านการแสดงเป็นหลักซึ่งมักจะได้รับบทร้าย นอกจากนี้ยังมีงานเดินแบบ พิธีกร

เมย์จบการศึกษาระดับอนุบาลจากโรงเรียนสังสิทธิ ระดับประถมศึกษาที่โรงเรียนเซนต์จอห์น ระดับมัธยมศึกษาที่โรงเรียนสตรีวิทยา 2 และระดับอุดมศึกษาปริญญาตรี คณะบริหารธุรกิจ มหาวิทยาลัยรังสิต สาขาการตลาด  ระดับปริญญาโท คณะนิเทศศาสตร์ มหาวิทยาลัยกรุงเทพ

เมย์ เฟื่องอารมย์ มีความสัมพันธ์กับกรรชัย กำเนิดพลอย และเคยตกเป็นข่าวดังทางสื่อมวลชน คือ กรณีการทะเลาะวิวาทกับสาวโคโยตี้ซึ่งมีความสัมพันธ์กับกรรชัยเมื่อปี พ.ศ. 2549 และกรณีแย่งรถมินิ คูเปอร์ กับกฤตธีรา อินพรวิจิตร ในปี พ.ศ. 2550 ซึ่งพัชราภา ไชยเชื้อร่วมอยู่ด้วยทั้งสองเหตุการณ์เมย์ – อั้ม สาบาน! เปล่ารุมตบ เข็ม ด้าน หนุ่ม ด่ากราด มือที่ 4 ปากพล่อย – ส้น… ตัดขาดถาวร!หนุ่ม กรรชัย ข่าวฉาวเรื่องเจ้าชู้กรณีการทะเลาะวิวาทกับสาวโคโยตี้ซึ่งมีความสัมพันธ์กับกรรชัย

ในวันที่ 21 พฤษภาคม พ.ศ. 2557 เมย์พร้อมกับกรรชัยได้ออกมาเปิดเผยว่าเมย์ตั้งครรภ์ได้ 3 เดือนแล้ว โดยทั้งคู่จดทะเบียนสมรสอย่างเงียบ ๆ ไม่เปิดเผยตั้งแต่ปลายปี พ.ศ. 2555 พร้อมกับเปลี่ยนชื่อจริงมาเป็นชื่อที่ใช้ในปัจจุบันเพื่อเอาเคล็ด ปัจจุบันทั้งคู่มีลูกสาวหนึ่งคน ชื่อ ภูรดา กำเนิดพลอย มีชื่อเล่นว่า มายูหนุ่มและเมย์ มีลูกสาวน่ารัก

 ผลงานการแสดง 

 ละครโทรทัศน์ 
 พ.ศ.  เรื่อง  รับบท  ออกอากาศ 2540  แม่ปูไข่ อิงบุญ   ช่อง 5 2541  โรงแรมผี มยุรี   ช่อง 9 2542  วิมานเมขลา อาจารย์ศศินา   ช่อง 7 หัวใจป้ายแดง บุษบา  2543  เทพบุตรสลัม หน่อย ณิชารีย์ สายธารหัวใจ หม่อมราชวงศ์ละไม จงสวัสดิ์  2544  ขอดเกล็ดมังกร เมยวดี 2545  หวังด้วยใจไปด้วยฝัน มยุริญ โทน โรสรินท์   ไอทีวี เจ้าสาวสองเงา นัชกานต์  ช่อง 3 2546  แม่คุณเอ๊ย กรกนก   ช่อง 7 กามเทพตัวน้อย มะลุลี (มุ)  2547  แตงสากับอาฉี ปรารถนา   ช่อง 3 2548  แต่ปางก่อน หม่อมราชวงศ์สวรรยา / คุณหญิงวรร สองเรานิรันดร อรปรียา ระเบียงรัก ม.ร.ว.รัชนีวิภา ปัญญาชนก้นครัว อรวิลาศ (อร) บ่วงรัก ชนกนันท์ (นก) ช่อง 5 เล่ห์ร้ายอุบายรัก กรนันท์ บูรพเกียรติ   ช่อง 7 เสน่ห์รักนางซิน วิกราณี กลลวงรัก จารุวี 2549  สาวน้อยร้อยล้าน เดือนยุภ์วรรณ พาฝัน สัญญาแค้นแสนรัก สุพิชชา ปิ่นมุก ทัศนาวลัย เจ้าสาวกะทันหัน เจนินันท์  ช่อง 5 หนึ่งมิตรชิดใกล้ ลออแก้ว  ช่อง 9 รักเราไม่ไฮโซ ไลลารัตน์ / ไล  ช่อง 3 2550  แหวนดอกไม้ สุริสา รักไร้พรมแดน เจนจันทร์   ไอทีวี น้องเหมียวเขี้ยวเพชร ญาดา  ช่อง 7 2551  ตราบสิ้นดินฟ้า ปิ่นประดับ  ช่อง 5 หีบหลอนซ่อนวิญญาณ เดือนวาด กิ่งแก้วกาฝาก สาริตา  ช่อง 3 ใจร้าว แสงฉาย  2552  ไฟโชนแสง ตรีประดับ  เสน่หาเงินตรา ศิวพร เพลงรักข้ามภพ มะปราง  ช่อง 7 หวานใจยัยต่างดาว ดุจดาว  ฮีโร่ 100 รัก ลดิสา  ช่อง 5 2553  หัวใจพลอยโจร ดารรุ้ง ใต้ฟ้าตะวันเดียว วายุภา   ช่อง 9 มนต์รักลูกทุ่ง สายใจ  ช่อง 3 2554  ข้ามเวลาหารัก วิภาวรรณ  ช่อง 5 รอยไหม หม่อมบัวเงิน (หม่อมบัว)  ช่อง 3 2555  แหม่มแก้มแดง นลิณา / นิ คุณสามี(กำมะลอ)ที่รัก ลลนา (ลัล) 2556  ต้นรักริมรั้ว อณุกา

 ผู้จัดละคร 
 ปี พ.ศ.  เรื่อง   ออกอากาศ 2555  น้องเมีย  ช่อง 8 2556  นางมาร  2557  ชิงรักหักสวาท  2558  ดอกซ่อนชู้ 2559  พี่เลี้ยง  ล่าดับตะวัน  ระบำไฟ  2560  เงาอาถรรพ์ 2561  ซิ่นลายหงส์ 2565 ปมเสน่หา  ช่อง 3 HD 2566  กรงดอกสร้อย  2568 สิ้นแสงตะวัน 

ซิตคอม

 ปี 2548 บางรักซอย 9 รับบท หญิง (แฟนเก่าพี่เต้ย) (ช่อง 9)

 ปี 2555 – 2557 ระเบิดเที่ยงแถวตรง รับบท พ.ญ. ลำเภา (ช่อง 5)

 พิธีกร 
 รายการ Oops On Air ช่อง ITV 
 พิธีกรรับเชิญ รายการรู้จริงป่ะ ช่อง 3
 พิธีกรรับเชิญ รายการ 5 4 3 2 Show ช่อง 5 
 พิธีกรรับเชิญ รายการหม่ำโชว์ ช่อง 5
 พิธีกรรับเชิญ รายการคนอวดผี ช่อง 7
 พิธีกรรับเชิญ รายการเข้าครัววันหยุด ช่อง 5
 พิธีกรรับเชิญ รายการบิ๊กหม่ำ ช่อง 3
 อู้ว! ลัล ล้า ช่อง 5
 ยุทธจ๊กรนักจำ ช่อง9
 ดีเจ รวมมิตร90 เรดิโอ
 พิธีกร รายการ True Coffee Master ช่อง 61 True Inside
 พิธีกร รายการ Thailand Special
 พิธีกร รายการ “แฟ้มลับ คดีเลิฟ” (The X-Lies)
พิธีกร รายการ Happy Morning กับ ภัคจีรา วรรณสุทธิ์ และ มรกต กิตติสาระ ช่อง 5
พิธีกร รายการ สวย เฉียบ เนียบ
พิธีกร รายการ ระเบิดเที่ยงแถวตรง
พิธีกร รายการ ยอง ยอง เหลา ทางช่อง 3 แฟมิลี
 พิธีกร รายการ เมย์ เอ๋ โอ๋ Mama's Talkร่วมกับ ภัคจีรา วรรณสุทธิ์ และ พรทิพย์ สกิดใจ ช่อง พีพีทีวี เอชดี ช่อง 36

 มิวสิกวิดีโอ 
 ไหนว่าจะไม่หลอกกัน ซิลลี่ฟูล
 ผู้ร้ายคนใหม่  ไฮเปอร์

 ธุรกิจส่วนตัว 
 ได้ร่วมหุ้นกับ เพื่อนสนิท อั้ม พัชราภา เปิดร้านจำหน่ายกระเป๋าชื่อ "Buon Fine" ที่ crystal park
เปิดร้านส้มตำ ร่วมกับ เอ ศุภชัย ชื่อร้าน "ตำแหล" ที่อิพิเรียล สำโรง, เมเจอร์ รัชโยธิน, ยูเนี่ยนมอ
เปิดบริษัท ดีคืนดีวัน จำกัด ผลิตรายการโทรทัศน์ และ ผลิตละครโทรทัศน์ ร่วมกับ หนุ่ม กรรชัย ปี2561 บริษัท ดีคืนดีวัน มีรายได้รวม69ล้านบาท
เปิดบริษัท โชว์อิท จำกัด ผลิตละครโทรทัศน์

 รางวัลที่ได้รับ 
 1 ใน 5 รางวัลดาราสมทบหญิงยอดเยี่ยมจากละครเรื่องปิ่นมุกจากงาน top awards 2006
 2549 IN Magazine Bitchy นางร้ายในดวงใจ 
 2550 IN Magazine Bitchy นางร้ายในดวงใจ 
 2550 สตาร์ปาร์ตี้ 18 ปี ทีวีพูล รางวัลขวัญใจบทนางร้ายประจำปี 2550 
 2551 IN Magazine Bitchy นางร้ายในดวงใจ 
 2551 IN Magazine เพื่อนซี้ Hot Buddy 
 2551 นิตยสาร WE คู่รักทรหด
 2552 นางร้ายแห่งปี
 2552 FHM 100 SEXIEST WOMEN IN THE WORLD 2009
 2553 Bitchy Baby นางร้ายแห่งยุค
 2553 FHM 100 SEXIEST WOMEN IN THE WORLD 2010
 2554 1 ใน 10 ดาราสาวเซ็กซี่ของเมืองไทย  จากงาน Star's Choice Awards 2011
 2555 สยามดารา สตาร์ส อวอร์ดส์ ในปี 2012 รางวัล ร้ายได้ใจ สาขาละครโทรทัศน์ ละครรอยไหม ช่อง 3
 2555 TV  POOL STARS PARTY 2012 รางวัล ร้ายสุดขั้ว
 2555 Star’s Light Awards 2012 รางวัล ทรงผมโดนใจ